A guerra de Troya estió un conflicto belico descrito en a literatura epica griega en o qe s'enfrentoron os exercitos aqueus (griegos d'o periodo micenico) contra a ciudat de Troya u Ilion y os suyos aliatos, ubicata en Asia la Chica. Seguntes Homero, se tractaría d'una expedición de castigo por parte d'os aqueus, que o suyo casus belli habría estau o rapto (u fuyita) d'Helena d'Esparta por o prencipe Paris de Troya. Seguntes ciertos indicios provenients d'a interpretación de textos hititas a guerra de Troya podió corresponder a un conflicto belico real u a la suma de diversos episodios belicos arredol d'a Mar Echea que fuoron replegatos en un solo ciclo literario.